Tulossa käännekohdassa:
Kun olin valmis lopettamaan, Hän sanoi: "Jos et lopeta, jos jatkat, -
vien sinut paikkoihin, joista et koskaan unelmoinut".
KÄÄNNEKOHTA Tie tähteyteen
Hei ja tervetuloa Käännekohta -ohjelman pariin.
Soita ystävillesi, perheellesi ja jopa vihollisillesi -
ja pyydä heitä liittymään seuraan.
Sain tilaisuuden haastatella koomikkoa, näyttelijää ja -
Family Feud -ohjelman isäntää, Steve Harveya.
Keskustelu oli uskomaton.
Puhuimme perheestä, uskosta ja elämän opetuksista.
Ottakaa esiin tabletit tai puhelimenne ja olkaa valmiita -
tekemään muistiinpanoja. Tässä on haastatteluni ensimmäinen osa.
Mitkä ovat olleet tähän mennessä -
kolme avainkäännekohtaa uskonmatkallasi?
Mitä voisit korostaa matkastasi?
Kolme avainkäännekohtaa.
Ensinnäkin tätä matkaa ei voi saada päätökseen ilman uskoa.
Minulle uskolla on tässä suurin rooli, -
koska uskon määritelmä, -
kuten 40 vuotta pyhäkoulun opettajan toiminut äitini opetti minulle, on -
että usko on uskoa johonkin, mitä ei voi nähdä.
Se siinä on vaikeaa. Se on niin vaikeaa.
Se luo käännekohdan useimmille ihmisille.
Milloin siitä tuli jotain enemmän kuin mitä sinulle oli opetettu?
Puhut paljon uskosta. Milloin siitä tuli sinulle jotain todellista?
Siitä kuulee lapsena pyhäkoulussa.
Kuulee ihmeellisistä uskonteoista.
Lapsena ei ihan ymmärrä sitä, koska ei edes tiedä, mitä usko on.
Yhtenä päivänä toivoin pyörää joululahjaksi.
Toisena päivänä toivoin pääseväni kokeesta läpi.
Sitten yhtenä päivänä toivoin valmistuvani.
Kun tulee vanhemmaksi, ymmärtää, -
että usko on luja luottamus siihen, mitä toivotaan, -
ojentautuminen sen mukaan, mikä ei näy.
Sitä usko on. En tajunnut sitä, ennen kuin tulin vanhemmaksi -
ja aloin toivomaan asioita. Toivoin niin paljon, että muutin toivon uskoksi.
Niin pitääkin tapahtua.
Aikuisena sinun pitää todeta: -
"usko on luja luottamus siihen, mitä toivotaan" (Hepr. 11:1)
Minulle se tarkoittaa sitä, että jos toivon jotain tarpeeksi paljon, -
miksi en muuttaisi sitä uskoksi, että se voi tapahtua?
Halusin olla jotain erityistä komediamaailmassa.
En nähnyt, miten se voisi tapahtua. En nähnyt sitä. En tiennyt.
Mutta siitä on kyse.
Työni lopettaminen oli minulle ensimmäinen käännekohta.
Se oli äärimmäinen uskonnäyte.
Jätän työni saavuttaakseni jotain, jota en näe tapahtuvan.
Minä vain uskon lujasti, että se on tarkoitettu minulle.
Se oli ensimmäinen. Kuulit varmaan paljon soraääniä: -
"Olet hullu, Steve", perhetaustasi takia.
Isäsihän oli ensin kaivostyössä ja sitten rakennustyössä.
Televisiossa ei ollut paljon mustia.
Äitini oli pyhäkouluopettaja. Hän ei tukenut tätä.
Siskoni ja veljeni pitivät minua hulluna.
Kaikki ystäväni sanoivat äidilleni: -
"Steve on laiska. Hän ei haluat tehdä työtä kuten me".
Ei, kyse ei ollut siitä, etten halunnut tehdä työtä.
En halunnut samaa työtä kuin he. Halusin jotain muuta.
Ainoa henkilö, joka tuki päätöstäni oli isäni.
Hän istutti minuun ahkeruuden.
Hän ei osannut muuta kuin rakennushommia.
"Työskentele käsilläsi kuin mies. Huolehdi perheestäsi."
Joten kun kerroin hänelle, että aion jahdata unelmiani, -
hän sanoi: "Poika, mene ja tee se".
"Sinun pitää tapella". Hän sanoi sitä tappeluksi.
"Sinun pitää tapella, jos luulet, että pystyt siihen.
Olisipa minullakin ollut rohkeutta tehdä se". Se oli toinen osa.
Se oli uskoa, rohkeutta tehdä se, ja uskoa siihen, että se voi tapahtua.
Kun ihmiset puhuvat uskonmatkastaan, -
puhutaan vastoinkäymisistä.
Sitten puhutaan Pyhästä Hengestä ja muusta.
Milloin sinulle tuli todelliseksi se, että kyse oli enemmän kuin sanoista?
Puhut siitä, kun asuit autossa. Kuinka monta vuotta?
Kolme vuotta.
Puhut vastoinkäymisistä selviytymisestä.
Jumalan voimassa on täytynyt olla jotain, joka vahvisti sinua.
Milloin tulit tietoiseksi Jumalan voimasta?
Pelastuin 16-vuotiaana, mutta kun menin yliopistoon, kuljin harhaan.
Menin yliopistoon ja menetin järkeni. En voinut uskoa sitä.
Saatoin viettää yön ulkona. -Se oli uusi maailma.
Oli tyttöjä. Saatoin syödä, mitä halusin.
Menetin opiskeluaikana järkeni.
Samaan aikaan myös löysin itseni.
Se oli hullua. Yliopistossa oli tyttö nimeltä Ida Washington, -
joka sanoi: "Steve, et edes kuulu tänne". Hän sanoi: "Olet erityinen.
Täällä ei ole sinulle mitään. Yliopisto ei voi opettaa sinulle mitään".
Hän oli oikeassa. Yliopisto ei voinut opettaa sitä, mistä unelmoin.
Yhdessäkään yliopistossa ei ole sellaista kurssia, -
joka olisi voinut viedä minut sinne, missä nyt olen.
Hän kertoi sen minulle. Se oli kriittinen kohta minulle.
Mutta löysin itseni, kun kadotin itseni. Olin niin eksynyt.
Vajosin, kunnes lakkasin puhumasta Jumalalle päätöksistäni.
Tein vain, mitä halusin.
Kun olin koditon ja asuin autossa, Jumala koputti olkapäätäni ja -
jatkoi minulle puhumista. "Olen yhä kanssasi.
Sinä et huomioi minua, mutta minä huomioin sinut yhä, -
koska minulla on sinulle jotain. Et kysele minulta.
Et jätä asioita enää haltuuni. Et edes puhu minulle säännöllisesti, -
minä rakastan sinua yhä. Kun kompastut, olen täällä".
Kun etsin Häntä taas, se ei ollut vaikeaa.
Kodittomuudessani sanoin: "Jumala, mitä haluat minun tekevän?"
Hän sanoi: "Teet sitä. Haluan vain, että puhut minulle".
Silloin opin kristinuskosta sen, että Jumala ei vaadi sinulta täydellisyyttä.
Hän sanoi, ettei kukaan ole täydellinen.
Mutta Hän haluaa sinun olevan vankkumaton.
"Puhu edes minulle, kun astut harhaan."
Katkon jälkeen Steve kertoo käännekohdastaan, -
joka muutti hänen elämänsä suunnan.
Mitä lihaa pitäisi olla jouluna? - Bulivossia.
Bulivoss? - Ääntämisen pitää tulla sisältä.
Käännekohtasi ei tarvitse päättyä, kun ohjelma loppuu.
Seuraa meitä sosiaalisessa mediassa.
Tervetuloa takaisin. Ennen katkoa Steve Harvey kertoi, -
miten hänen elämänsä ajautui harhaan.
Seuraavaksi Steve paljastaa jumalaisen kohtaamisen, -
joka muutti asiat. Tässä toinen osa.
Kun olin koditon ja asuin autossa, Jumala puhui minulle.
Mistä tunnistit Hänen äänensä?
Monet ajattelevat: "Olenko se minä?"
Mistä tunnistit Jumalan äänen?
Koska äitini ja myöhemmin piispa Kenneth Ulmer opettivat minulle, -
että Jumalan äänessä ei ole syntiä.
Faifhful Centralin Ulmer?
Niin. Hän kertoi, että Jumalan äänessä ei ole syntiä.
Ja muistan, että äitini kertoi minulle lapsena: -
"Jumala ei sano sinulle mitään väärää". Se auttoi minua jatkamaan.
Kun olin valmis luovuttamaan, -
eräs käännekohta oli, kun istuin vessanpöntöllä kansi kiinni.
Olin peseytynyt hotellissa, mutta tapahtuma päättyi, -
enkä päässyt enää sinne takaisin kosteuttamaan pyyhettä.
Istuin vessanpöntöllä saippuan kuivuessa ihollani -
ja aloin itkeä ja sanoin: "Palaan vain kotiin".
Sitten Hän sanoi selkeästi: "Jos et luovuta, jos jatkat, -
vien sinut paikkoihin, joista et koskaan ole unelmoinutkaan".
Ja Hän on pitänyt lupauksensa.
Mikä?
Kulkuneuvo. Sitä hän tarkoittaa. - Kulkuneuvo?
Family Feud Africa.
Sinulla näyttää olevan hauskaa, mutta millainen kokemus se on ollut?
Olet puhunut matkasta johonkin tuttuun, tapaamaan ihmisiä, -
jotka eivät ole niin erilaisia mustiin amerikkalaisiin verrattuna.
Olet puhunut siitä, että sinulla on korostus.
Sitten sinulla on hauskaa. Millaista se on ollut?
Olin halunnut käydä Afrikassa kahdeksan vuotta.
En vain tiennyt, miten pääsen sinne ja mitä teen siellä.
Botswanassa tapasin presidentti Eric Mokgweetsin ja meille syntyi suhde.
Sanoin: "Tiedätkö mitä? Minä tulen Afrikkaan tekemään Family Feudia".
Minulle sanottiin, ettei Afrikassa voi tehdä TV-ohjelmia.
Siellä ei ole tuotantolaitoksia. Sanoin: "Mistä puhut?"
Olen käynyt siellä? Olen ollut heidän radioasemillaan.
Kyllä heillä on TV-asemia. Sanoin: "Ainoa mitä puuttuu, -
on joku, joka ripottelee projektiin Hollywood-pölyä".
Afrikkalaiset kameramiehet ovat hyvin päteviä.
Valaisijat ovat jopa parempia, koska he osaavat valaista mustia ihmisiä.
Vietämme paljon aikaa lavasteissa, -
koska jos istun valkoisen vieressä ja vieressäni istuu Wesley Snipes, -
valo-ohjaaja ei tiedä, mitä tehdä. Afrikkalaiset osaavat.
Joten minä sanoin kumppaneilleni Fremantlelilla, -
joka on Family Feudin omistaja, "Minä teen sen".
Minä olen Fremantlen suurin edustaja. Mitä he muka sanovat? Ei?
He sanoivat: "Kaikki muu, mitä hän on tehnyt, on toiminut".
He myivät oikeudet minulle.
Kansainväliset oikeudet. Ostin ne Afrikkaan.
Voin mennä Afrikassa, minne haluan, joten aloitin Etelä-Afrikasta ja -
sitten menin Ghanaan. Jotkut eivät uskoneet, että se onnistuisi.
Mutta katsojalukujen mukaan olemme katsotuin ohjelma -
sekä Etelä-Afrikassa että Ghanassa joka viikko.
Se johtuu siitä, että Jumala suosii minua.
Jumala antaa minulle mittaamattoman suosion ja armon.
En edes ansaitse kaikkea, mitä Hän tekee hyväkseni.
Vanhuksilla kirkossani oli tapana laulaa: "Haluan vain vähän armoa".
Lapsena en ymmärtänyt sitä, mutta nyt ymmärrän.
Vuonna 2017 perustit oman yrityksen, -
joka on laajentunut, mikä on iso, iso juttu, -
mutta se on yhdistelmä vuosikymmenten kokemuksiasi.
Onko mahdollista, että nuoret miehet, joita opetat, -
oppivat saman kuin sinä käymättä kokemaasi läpi?
Sitä voi kiihdyttää oppimalla menestyksen periaatteet.
Voit kiihdyttää sitä välttämällä joitain sudenkuoppia.
Ongelma on siinä, -
että jos väistää yhden sudenkuopan, ei ehkä väistä toista.
On ymmärrettävä, että oma ajoituksemme ja Jumalan ajoitus -
poikkeavat toisistaan.
Tämän haluan menestystä haluavien nuorten sisäistävän.
"Herra Harvey, haluan olla kuin sinä." Et voi olla kuin minä, -
koska et kulje samaa polkua, mutta voit olla se, miksi Jumala sinut teki.
Se riittää, että kuljet polkua, jonka Jumala on sinulle suunnitellut.
Ongelma on, että ihmiset luulevat, että Jumala haluaa kaikkien -
istuvan eturivissä, liittyvän kuoroon, toimivan apupappina.
Minun tehtäväni ei ole istua kirkossa, tai ottaa ihmisiä vastaan ovella.
Jumala teki minusta kansainvälisen.
Hän laittoi minut alustalle, josta voin levittää Hänen sanomaansa -
tavalla, jolla muut eivät voi. Puhun Jumalasta Family Feud ohjelmassa.
Mutta totuus on, että sinä puhut yleisölle.
Sinä puhut suuremmalle ihmismäärälle -
kuin moni pappi näkee koko elämänsä aikana.
Sinä puhut Jumalasta suuremmalle ihmismäärälle parissa jaksossa.
Youtubeklippi menee maailman ympäri kolme, neljä kertaa.
Tehtäväni on saada ihmiset ymmärtämään, että voi olla -
virheellinen ihminen, jolla on virheidentäyttämä historia.
Voi olla koulusta poispotkittu. Voi olla toisessa tai kolmannessa avioliitossa.
Voi menettää kaiken ja olla koditon.
Ja Jumala nostaa ylös, pyyhkii pölyt ja antaa yrittää uudestaan.
Aamen. Steven näytti minulle unelmalautansa.
Vuosien ajan siinä oli kuva Afrikan mantereesta. Haastan sinut: -
rukoile ja pyydä Jumalalta näkyä sinun elämääsi -
ja tee, kuten Raamattu sanoo, kirjota se ylös, rukoile ja saa se aikaan.
Seuraavan tarinan miehellä ei ollut käsitystä tarkoituksestaan.
Vasta pohjalla hän löysi todellisen identiteettinsä.
Mitä sitten tapahtui, oli ihmeellistä. Katsotaanpa.
Näin huumeita ja väkivaltaa joka päivä.
Jermaine Wilson tunsi hyvin huumediilerien elämän.
Kasvaessaan Leavenworthin kaduilla Kansasissa, -
hän unelmoi itsekin samasta.
Näemme huumediilereitä. Heillä on paljon rahaa.
Se näytti jännittävältä. Halusin samaa.
Jermainelle se tarkoitti myös muiden kunnioitusta.
Ihmiset aina pilkkasivat minua.
Minua haukuttiin liian lyhyeksi, liian lihavaksi, liian rumaksi.
Oli kuitenkin eräs, joka toi turvaa ja hyväksyntää.
Veljeni oli suojelijani. Hän oli roolimallini.
Halusin olla kuin hän.
Se tarkoitti myös huumeidenkäyttöä ja pikkurikoksia.
Koska veljeni teki sitä, kaikki tekivät, en halunnut olla ulkopuolinen.
Lopulta hänen veljensä jäi kiinni varkaudesta, mutta -
12-vuotias Jermaine jatkoi huumeidenkäyttöä, tappeluita -
ja varastamista. Sitten 15-vuotiaana hänkin jäi kiinni.
Kahden vuoden tuomio piteni neljään vuoteen pakoyrityksen jälkeen.
Tunsin, että minun oli otettava menetetty aika takaisin.
Opin vangittuna enemmän huumeista kuin koskaan.
Sanoin itselleni, että kun vapaudun, osaan tahkota rahaa -
ja aion tehdä sitä nopeasti.
Vapauduttuaan Jermaine aloitti suunnitelmansa toteuttamisen.
Hänestä tuli pian yksi alueensa johtavista huumediilereistä.
Näin, miten nopeasti rahaa tuli.
Asiakkaat palasivat pian ja sain heiltä kunnioitusta. Se antoi valtaa.
Mutta rahan ja aseman mukana tuli jotain, mitä hän ei odottanut.
Aikaa myöten aloin tulla vainoharhaiseksi.
Aloin käyttää ekstaasipillereitä kestääkseni sen.
Koskaan ei tiennyt tuleeko ryöstetyksi tai jääkö kiinni poliisille.
Nuo tuntemukset pahenivat, kun hänen tyttöystävänsä sai lapsen.
Tunsin, että oli vain ajan kysymys, milloin jäisin kiinni ja -
menettäisin kaiken. Yritin hukuttaa tämän tunteen. Puhuin itsekseni.
Sanoin, että tarvitsen jotain muuta. Tämä tappaa minut.
Vuonna 2008 hän joutui vankilaan huumeiden hallussapidosta.
Jermaine tajusi, että valta, josta hän luuli nauttivansa, oli vale.
Syvällä sisimmässäni tiesin, että ihmiset eivät välittäneet minusta.
He välittivät materiaalisista asioista, joita minulla oli.
Kun menetin ne, olin rikki.
Kun tuomiota oli kulunut yhdeksän kuukautta, -
Jermaine harkitsi itsensä tappamista, kunnes hän muisti lapsuutensa.
Muistan, kuinka äitini vei meidät kirkkoon.
Pyhäkoulussa kuulimme tästä miehestä nimeltä Jeesus -
ja miten Hän antaa anteeksi, antaa toisen mahdollisuuden ja toivon.
Nämä tarinat tulivat mieleeni, kun istuin vankilan lattialla ja itkin.
En tiennyt, mitä minulle tapahtuu. Tarvitsin apua.
Sanoin: "Jumala, jos todella olet olemassa, anna syntini anteeksi.
Anna minulle toinen mahdollisuus olla perheeni kanssa.
Auta minua tulemaan itsekseni. Auta minua tulemaan täydeksi.
En halua jatkaa tätä enää".
Kun huusin Jumalaa, tunsin ensi kertaa olevani vapaa.
Silloin aloin tuntea rauhan ja tunsin rakkauden ja myötätunnon, -
joka tuli Jeesukselta sydämestäni.
Silloin tiesin, että elämäni tulisi olemaan erilaista.
Vapauduttuaan vuonna 2010 Jermaine on toiminut vankilapappina.
Hän on nykyään naimisissa tyttöystävänsä Jessican kanssa.
Tämä entinen huumediileri on nykyään Leavenworthin pormestari.
Elämänpolkua kulkiessani -
etsin onnea, iloa ja rauhaa materiasta.
Kristus antoi minulle täyttymyksen, jonka tarvitsin. Samoin hyväksynnän.
Kristus antoi minulle ilon, rauhan ja ennen kaikkea anteeksiannon.
Siksi olen täällä tänään.
Jermaine kertoi muistaneensa miehen nimeltä Jeesus, -
joka antaa anteeksi ja korjaa. Kuten sosiaalisessa mediassa sanotaan: -
"Tuossa lauseessa ei ole valhetta".
On olemassa mies, joka voi lunastaa elämäsi.
Hän voi pelastaa sinut kuopasta.
2. Korinttolaiskirje 5:17 "Siis, jos joku on Kristuksessa, -
niin hän on uusi luomus; se, mikä on vanhaa, on kadonnut, -
katso, uusi on sijaan tullut."
Jumala voi parantaa sinut. Hän voi muuttaa elämäsi.
Sinun tarvitsee vain kutsua Hänet ja ottaa Jeesus vastaan.
Voimme tehdä sen pienellä rukouksella. Toista nämä sanat.
Taivaallinen Isä, kiitos, että Poikasi Jeesus kuoli puolestani.
Tiedostan, että olen syntinen ja tarvitsen Jeesusta elämääni.
Tarvitsen uuden alun.
Jeesus, anna syntini anteeksi. Tule elämääni.
Anna minulle upouusi elämä.
Rukoilen ja tunnustan Sinut Herraksi.
Aamen. Ja Isä, rukoilen veljieni ja siskojeni puolesta, -
jotka ovat rukoilleet. Tuntekoot he nyt rauhan.
Otat heidät taakat ja he tuntevat rauhan mielessään ja sydämessään.
Rauhan heidän ihmissuhteissaan.
Tulkoot heidän yönsä kirkkaiksi kuin päivä.
Aamen. Jos rukoilit kanssani, haluamme kuulla siitä.
Tauon aikana näet, miten voit tavoittaa meidät.
Lisää on tulossa.
Minä olen tullut valkeudeksi maailmaan, ettei yksikään, -
joka minuun uskoo, jäisi pimeyteen.
Ja jos joku kuulee minun sanani eikä niitä noudata, -
niin häntä en minä tuomitse; -
sillä en minä ole tullut maailmaa tuomitsemaan, -
vaan pelastamaan maailman. (Joh. 12:46,47)
Käännekohtasi ei tarvitse loppua, kun ohjelma loppuu.
Seuraa meitä sosiaalisessa mediassa.
Olemme tulleet ohjelman loppuun, mutta voit katsoa meitä -
osoitteessa TPIZone.com. Lisäksi Facebookissa on joka viikko -
Keskiviikon ylistysjuhla. Siellä on hauskaa. On musiikkia, -
rukousta, erityisvieraita ja rohkaisua Jumalan Sanasta.
Pidän siitä myös siksi, että voin olla kanssanne henkilökohtaisesti.
Joka keskiviikko kello 6 Iso-Britannian aikaa Facebookissa.
Näkemiin ja Jumalan siunausta.
Suomennos: Maiju Santala